Κοθωκίδες

Οι  **Κοθωκίδες** (), (ο δήμος: Κοθωκιδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας).

## Ονομασία
Ο δήμος, πήρε πιθανώς το όνομά του, σύμφωνα με μια εκδοχή, από τον επώνυμο ήρωα Κόθο ή σύμφωνα με μια άλλη εκδοχή, από αρχαία οικογένεια ευγενών. 

## Τοποθεσία των αρχαίων Κοθωκιδών
Ο δήμος των Κοθωκιδών, ήταν δήμος της Παραλίας. Πιθανότατα βρίσκεται στη περιοχή του σημερινού Αγίου Ιωάννη στη Γκορίτσα ή Γκορυτσά, βόρεια του Ασπροπύργου, η οποία υπάγεται στον Δήμο Ασπροπύργου, σε λιγότερα από 6 χιλιόμετρα βορειοανατολικά της Ελευσίνας.

Ο ερευνητής του 19ου αιώνα Διονύσιος Σουρμελής, θεωρούσε ότι ο δήμος των Κοθοκιδών ήταν στην *Πριναρήν*.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Οινηίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.). ο δήμος μεταφέρθηκε στην «μακεδονική» Δημητριάδα φυλή, αντιπροσωπευόμενος και πάλι από 2 βουλευτές στη Βουλή των 600 και κατά την τρίτη περίοδο (224/223 – 201/200 π.Χ.). Μετά την κατάργηση και διάλυση των «μακεδονικών φυλών» (Αντιγονίς και Δημητριάς) επέστρεψε εκ νέου στην Οινηίδα φυλή για την επόμενη τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων.

## Οι κάτοικοι των Κοθωκιδών
Ο δημότης των αρχαίων Κοθωκιδών ονομαζόταν Κοθωκίδης. Οι Κοθωκίδες θεωρούνταν από τους αρχαίους Αθηναίους ως απομακρυσμένο μέρος από την Αθήνα. Στο έργο του Αριστοφάνη *[[Θεσμοφοριάζουσες (κωμωδία)|Θεσμοφοριάζουσες]]*, όταν ο Κλεισθένης ζητά να μάθει λεπτομέρειες, ο Μνησίλοχος που προσποιείται ότι είναι γυναίκα, αναφέρει ότι ο δήθεν σύζυγός της, έχει το όνομα ενός τέτοιου Κοθωκίδη, ελπίζοντας ότι ο συνομιλητής του δεν θα ξέρει που βρίσκεται αυτό το μέρος. 

## Προσωπικότητες από τις Κοθωκίδες
* Αισχίνης, γεννήθηκε τον τέταρτο αιώνα π.Χ., (πιθανόν είχε πολιτογραφηθεί) 

## Δείτε επίσης
* Αρχαία Αθήνα
* Οινηίδα φυλή
* Δημητριάδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Αριστοφάνης, *[[Θεσμοφοριάζουσες (κωμωδία)|Θεσμοφοριάζουσες]]*, στιχ. 620.
* Ελληνικές επιγραφές - IG II2 6481 και Κοθωκιδ. 

**Δευτερογενείς πηγές**
* Cothocidae, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”, (9, 19, 49, 62, 68, 111 no. 76, table 6, 12.). Princeton: American School of Classical Studies at Athens (ASCSA), 1975, ISBN=978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 133.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
*  
* Δήμος Ασπροπύργου, στην ιστοσελίδα: www.aspropyrgos.gr του Δήμου Ασπροπύργου.
* 
* Kothokidai?, Ag. Ioannes, N Aspropyrgos, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, *Ψηφιακός Άτλας της Ρωμαϊκής Αυτοκρατορίας*, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.
* Kothokidai, Lexicon of Greek Personal Names (LGPN).
* Kothokidai, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα